text: Tommy tager sin tørn i reden
  01 maj 2015 kl. 09.12
  Fredag er det første og højst sandsynlig befrugtede æg landet i storkereden i Smedager.
  
  Det er storkefar Tommy, der ligger i reden og ruger på ægget, mens Annika er ude at fouragere.
  I de følgende dage vil der komme flere æg, og om alt går vel, vil der være storkeunger til juni.
  Da Tommy kom i mandags, var han ikke sen til at smide de to ubefrugtede æg ud, Annika havde lagt i de 14 dage, hun ventede på sin mage.
  Men nu kan Tommy være sikker i sin sag, - det er ham, der vil være far til de kommende unger.
  Sidste år fik parret tre unger på vingerne.
  (Varighed 0'56 sekunder)
  Videoen er lavet i samarbejde med www.storkene.dk
  Storkemor Annika passer reden (Varighed 1'03)
  